- Hindi News
- National
- तहसीलदार की पहल पर कलेक्टर के सामने 19 सरपंचों ने ली मौताणा के खिलाफ शपथ
तहसीलदार की पहल पर कलेक्टर के सामने 19 सरपंचों ने ली मौताणा के खिलाफ शपथ
बांसवाड़ा/नवागांव| छोटीसरवन के तहसीलदार संजय चरपोटा की पहल पर शनिवार को पंचायत समिति मुख्यालय में कलेक्टर भगवतीप्रसाद की मौजूदगी में 19 ग्राम पंचायतों के सरपंच, जिला परिषद सदस्य और पंचायत समिति सदस्यों ने मौताणा के खिलाफ शपथ ली।
प्रधान राजेश कटारा ने जनसुनवाई कार्यक्रम में शपथ दिलाते हुए कहा कि मौताणा अभिशाप है, हमें मौताणा के बजाय सरकारी मदद दिलाने के प्रयास करने चाहिए। साथ ही कटारा ने मामा बालेश्वरदयाल और मावजी महाराज को याद करते हुए सभी जनप्रतिनिधियों से आग्रह किया कि वे कभी कोई ऐसी परिस्थिति बनती हैं, तो मृतक के परिवार को आर्थिक मदद सरकारी स्तर पर दिलवाने की पहल करें और प्रयास करें।
दूसरी ओर कलेक्टर ने शपथ लेने वाले समस्त जनप्रतिनिधियों को कहा कि वे इस शपथ पर कायम रहें। कार्यक्रम के दौरान कलेक्टर और प्रधान ने सरकारी अभियान जैसे स्वच्छता, शिक्षा, बालिका शिक्षा, बाल विवाह, नशामुक्ति, सरकारी अस्पताल में ही प्रसव कराने आदि को लेकर भी शपथ दिलाई गई। अधिकारियों और जनप्रतिनिधियों ने तहसीलदार संजय चरपोटा और दानपुर थानाधिकारी सुरेंद्र सोलंकी के प्रयासों की भी सराहना की।
मौताणामें जागरुकता आई
इसदौरान घाटोल एसडीएम राजीव द्विवेदी, डीएसपी विक्रमसिंह, सीएमएचओ एचएल ताबियार, डिस्कॉम एसई एसएल मीणा आैर बीडीओ ने कहा कि भास्कर की पहल और लगातार खबरें प्रकाशित होने के बाद इस मामले में लोगों में जागरुकता आई है। पहले मौताणा आमबात हो गई थी। जब भी कोई दुर्घटना होती थी, तो मौताणा मांगने की परंपरा सी बन गई थी। पिछले कुछ समय से इस पर विराम लगा है।
नवागांव . छोटी सरवन में जनसुनवाई के दौरान मौताणा को लेकर शपथ लेते हुए सरपंच।
tgl_Latn sot_Latn awa_Deva awa_Deva awa_Deva hin_Deva hin_Deva mai_Deva hin_Deva hin_Deva